**DELO DOMA V 3. TEDNU**

**7. b + 7. c**

**REŠITVE – Ponavljanje in utrjevanje snovi o zaimkih**

V tem tednu vsak dan, ko imaš na urniku slovenščino, ponovi snov o zaimkih. Pomagaj si s povzetki snovi, ki si jih prejšnji teden zapisal v mapo/zvezek ali natisnil. Ko snov ponoviš, vsak dan reši en sklop vaj (A, B, C in Č). Lahko si pomagaš z delovnim zvezkom in povzetki snovi. Rešitve bom v spletni učilnici objavila v četrtek, da boš lahko preveril, kako ti je šlo.

**Navodila in povedi najprej prepiši v mapo/zvezek, nato reši naloge.**

**SLKOP A (1. dan)**

**Izpiši vse zaimke in ob vsakega pripiši, katere vrste je. Ne pozabi na osebne zaimke, ki jih poznaš že iz šestega razreda.**

**NAMIG: V besedilu je 14 zaimkov, izpiši vse, četudi se ponovijo.**

|  |
| --- |
| **Osnovnošolci, sodelujte v natečaju Kaj pa ti znaš? in osvojite**  **napravo za karaoke ali kamero GoPro**  Na otroškem portalu MMC RTV začenjamo veliki natečaj za osnovnošolce prve in druge triade, ki jih vabimo, da posnamejo do 3-minutni video, v katerem pokažejo katerega izmed svojih darov ali podajo inovativno idejo o izboljšanju sveta.  Da otroci spremljajo svet z budnimi očmi in imajo še veliko drugih sporočil, ki bi jih radi predali širši javnosti, verjamemo tudi ustvarjalci [otroškega portala](https://otroski.rtvslo.si/bansi/kaj-pa-ti-znas/) MMC RTV Slovenija. Z videonatečajem KAJ PA TI ZNAŠ? jim zato ponujamo medijski prostor za izražanje. Kdor bo sodeloval, lahko osvoji eno od naših bogatih nagrad.  Tanja Mojzer, Eva Veršič  MMC RTV SLO, 4. november 2019  (Prirejeno po: <https://www.rtvslo.si/slovenija/osnovnosolci-sodelujte-v-natecaju-kaj-pa-ti-znas-in-osvojite-napravo-za-karaoke-ali-kamero-gopro/503375>, pridobljeno 29. 3. 2020.) |

Zaimki iz besedila:

Kaj – vprašalni ki – oziralni

ti – osebni jih – osebni

ki – oziralni Kaj – vprašalni

jih – osebni ti – osebni

katerem – oziralni jim – osebni

katerega – oziralni Kdor – oziralni

svojih – povratni svojilni naših – svojilni

**SKLOP B (2. dan)**

**Zaimek v oklepaju postavi v ustrezno obliko. Na koncu povedi pripiši, za katere vrste zaimek gre.**

S (kaj) čim boš postregla gostom? vprašalni

Umetnik je (svoj) svoja dela razstavil v galeriji. povratni svojilni

Ali (vajin) vajini starši te dni hodijo v službo? svojilni

(Ta) Tega fanta sem že večkrat videla pred šolo. kazalni

Zdravniki imajo v teh dneh zahtevno delo, zato ne bi bil rad v (njihov) njihovi koži. svojilni

Ana in Tine sta šla na izlet, zato (onadva) ju ni bilo doma cel dan. osebni

Ne morem pozabiti tistega, o (kar) čemer smo se pogovarjali. oziralni

Novico bom povedala, (kdor) komur bom sama hotela. oziralni

Prijateljice, o (kateri) katerih sem ti pripovedovala, me v teh dneh ne smejo obiskati. oziralni

Bal se je (oni) onih ljudi, ker so bili nasilni in neprijazni. kazalni

**SKLOP C (3. dan)**

**Odpravi napake v rabi zaimkov.**

**NAMIG: V eni povedi napake v rabi zaimkov ni, vseeno jo prepiši in jo označi s kljukico.**

To so cvetice, ~~ki je za njih~~ značilno, da lepo dišijo.

To so cvetice, **za katere** je značilno, da lepo dišijo.

Tanja je občinstvu predstavila svoje potovanje po Evropi. V TEJ POVEDI NI NAPAKE.

Marko je manjkal pri pouku, zato mu je Aljaž posodil ~~njegov~~ zvezek.

Marko je manjkal pri pouku, zato mu je Aljaž posodil **svoj** zvezek.

~~Koga~~ si videl na stopnišču? Mačko.

**Kaj** si videl na stopnišču? Mačko.

Učenci, to so pravila, ~~katera~~ morate upoštevati.

Učenci, to so pravila, **ki jih** morate upoštevati.

Petri, ~~čigar~~ pes je poginil, so starši kupili novega pasjega mladička.

Petri, **katere** pes je poginil, so starši kupili novega pasjega mladička.

O čigavem~~u~~ znancu se pogovarjate?

O **čigavem** znancu se pogovarjate?

Pogovarjam se lahko, s ~~komur~~ želim.

Pogovarjam se lahko, s **komer** želim.

**SKLOP Č (4. dan)**

**V mapo/zvezek zapiši krajše povezano besedilo (približno 15 povedi), v katerem boš zapisal, kako preživljaš svoj dan v času izolacije. Besedilu daj izviren naslov. Poskusi uporabiti različne vrste zaimkov in jih podčrtaj z barvnim pisalom.**

**Besedilo fotografiraj in mi ga kot priponko pošlji v eAsistenta ali na elektronski naslov** [**andreja.premrl@os-franaerjavca.si**](mailto:andreja.premrl@os-franaerjavca.si)**. Če pa to ni mogoče, bom besedilo pogledala, ko bomo spet v šoli.**